《瑞鹤仙·生日避客，偕少滨、思本游南海，小饮瀛台酒楼。少滨倚清真暖烟笼细柳体见赠，步韵答之》
清代·夏孙桐

梦华如逝水，又唤侣来寻，壶天春色。楼台半销黯，斜阳里、一片青帘招客。

危阑醉倚，境高寒、偏耐酒力。对新蒲细柳，瀛洲遍绿，事往心忆。

应识。澄波依旧，露盘空映，汉阙陈迹。残金剩粉，啼鸦老，烟林寂。

望濛濛、天外烽霾犹未息。羁栖同感倦翼。且流连、云水閒处，软红避得。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。